Zeppo Marx

Herbert Manfred "Zeppo" Marx, nado en Nova York o 25 de febreiro de 1901 e finado en Rancho Mirage, California, o 30 de novembro de 1979, foi un actor, cómico, axente teatral e enxeñeiro estadounidense, o máis novo dos irmáns Marx.Tom Zito, "The Last of the Marxes", The Washington Post: 1 de decembro de 1979. Apareceu nos cinco primeiros filmes dos Marx, entre 1929 e 1933, mais entón deixou a interpretación para comezar unha segunda carreira como enxeñeiro e axente teatral.

 Traxectoria 
 Carreira como actor 
Nos cinco primeiros filmes dos irmáns Marx, Zeppo aparece como unha personaxe recta, romántica e pouco cómica, despois do cal deixou o cuarteto (Gummo xa deixara a interpretación antes da entrada dos irmáns no cinema). Segundo un artigo dun xornal publicado en 1925, Zeppo tivo un papel na comedia A Kiss in the Dark, con Adolphe Menjou, mais non se sabe que tipo de personaxe tiña nela nin a importancia desta, xa que todas copias do filme se perderon. Aínda que Zeppo tiña habilidades cómicas abondas chegando a substituír o seu irmán Groucho nalgunhas representacións,Marx, Arthur. My Life with Groucho: Growing Up with the Marx Brothers. Barricade Books (xuño de 1992) e era coñecido polos seus chistes entre bastidores, nunca creou unha gran personaxe cómica que puidese rivalizar cos de Groucho, Harpo e Chico.Joe Adamson. Groucho, Harpo, Chico and Sometimes Zeppo: A Celebration of the Marx Brothers. Nova York: Simon and Schuster, 1973.

Zeppo foi o último dos Marxs en escoller o seu alcume e non hai certeza sobre a súa orixe. Groucho dixo unha vez que o seu irmán escollera este alcume en referencia ao Zeppelin, un artiluxio voador probado por primeira vez na data do seu nacemento. Non obstante, a idea máis aceptada é que o seu nome artística era unha referencia ao doutro actor de vodevil da época, coñecido como Mr. Zippo, a quen Herbert se parecía fisicamente. Menos crida é a historia que suxire que durante o tempo en que os irmáns Marx traballaron de agricultores para evitar servir na primeira guerra nundial, chamábanse entre eles por nomes típicos de campesiños, como "Zeke" ou "Zeb", e que neste caso, "Zeb" acabou transformándose en Zeppo.Mast, Gerald. The Comic Mind: Comedy and Movies, pp. 282, 285. University of Chicago Press, 1979. En calquera caso, o remate do nome artístico en "o" fíxose seguindo o exemplo dos seus irmáns Groucho, Harpo, Chico e Gummo.

 Carreira como enxeñeiro 
Fóra da interpretación, Zeppo posuía un gran talento para o mundo da mecánica, razón pola que mantivo o coche da familia Marx funcionando. En 1941 fundou a compañía Marman Products, dedicada ao deseño e á montaxe de pezas e materiais de armas requirido polo exército dos Estados Unidos durante a segunda guerra mundial.Aeroquip Corporation. International Directory of Company Histories, edited by Tina Grant, vol. 16, St. James Press, 1997, pp. 7-9. As abrazadeiras coas que Little Boy, a bomba atómica lanzada sobre Hiroshima, estaban atadas ao Enola Gay, eran un deseño seu e foran construídas na súa fábrica. Inventou tamén un tipo especial de reloxo de pulso capaz de medir as pulsacións das persoas afectadas por problemas cardíacos e enviar un sinal de alarma cando non rexistraba os seus valores normais.US Patent and Trademark Office; US Pat. 3,473,526; "Cardiac Pulse-Rate Monitor", rexistrada o 14 de xullo de 1967 e numerada o 21 de outubro de 1969; 3,426,747, "Method and Watch Mechanism for Actuation by a Cardiac Pulse", rexistrada en parte como continuación o 20 de novembro de 1967, numerada o 11 de febreiro de 1969.

Así mesmo, fundou unha grande axencia teatral xunto co seu irmán Gummo. Durante ese tempo, representaron numerosos guionistas e actores, incluídos os seus irmáns.Louvish, Simon. Monkey Business: The Lives and Legends of the Marx Brothers. Thomas Dunne Books; 1st U.S. edition (2000). Also e-text at Google Books

 Vida persoal 
Zeppo casou con Marion Benda (de solteira Bimberg) o 12 de abril de 1927,Mallory Curley, Zeppo's Marion Benda and Valentino's Marion Benda: A Legacy of Confusion (Randy Press, 2016), p. 23. coa que non tivo fillos. A parella adoptou un fillo, Timothy, en 1944 e finalmente divorciárose en 1954. Cinco anos despois, o 18 de setembro de 1959, casou con Barbara Blakeley e adoptou o seu fillo, Bobby Oliver, a quen deu o seu apelido. Zeppo e Barbara separáronse en 1972, divorciándose finalmente en 1973. El non volveu casar, mentres que máis tarde ela se uniu ao cantante Frank Sinatra.

Faleceu en 1979, vítima dun cancro de pulmón, sendo o último dos irmáns Marx sobrevivente. No seu testamento, Zeppo deixou ao seu fillo adoptivo Bobby Marx algunhas posicións e cartos suficientes para rematar na escola de dereito. Sinatra e Blakeley acudiron ao funeral.

 Notas 

 Véxase tamén 
 Ligazóns externas 
 The Marx Brothers Council Podcast episode devoted to Zeppo


Categoría:Nados en Manhattan
Categoría:Nados en 1901
Categoría:Finados en 1979
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Estadounidenses de ascendencia alemá
Categoría:Estadounidenses de ascendencia francesa
Categoría:Estadounidenses de ascendencia xudía
Categoría:Finados por cancro de pulmón
Categoría:Enxeñeiros dos Estados Unidos de América
Categoría:Inventores dos Estados Unidos de América